**Тақырыбы: Тіл – ең қымбат қазына (Зияткерлік танымдық тәрбие сағаты)**

**Мақсаты:**1. Оқушыларды өз ана тілінің қадір-қасиетін біліп, өз ана тілінің көркемдігін сезініп, сөз құдіретін түсініп, оның адам өміріндегі маңызын ұғуға үйрету.  
2.Тіл әуезділігін, көркемдігін, байлығын, шешендігін көрсететін нақыл сөздер, мақал-мәтелдер арқылы оқушы дүниетанымын, ой өрісін дамыту.  
3. Тіл тазалығын сақтау, мәдениетті сөйлеу, шешендік өнерді оқушы бойына сіңіре отыра, ана тіліне сүйіспеншілігін қалыптастыру, ұлттық құндылықтарға негіздеу, мемлекеттік тіл мәртебесін көтеруге атсалысуға шақыру.

**Мұғалім:**

Құрметті оқушылар, қадірменді тіл жанашырлары! Әр адамның азаматтық қасиеті мен мәдениеті өз халқын, өз ата-мекенін қалай сүюімен, өз ана тілін қалай білуімен өлшенбек. Елбасымыз «Қазақстанның болашағы - қазақ тілінде» деген сөзі түсінген адамға көп мағына жатыр. Тілдің көмегімен өнер – білімді, ғылымды игереміз, өткен – кеткенімізді саралап, сабақ аламыз. Біз өз тілімізді құрметтей отырып, дініміз бен салт дәстүрімізге, тарихымызға көптеп үңілетін болсақ және оны өзіміз танып қана қоймай, сол асыл қазынамызды әлемге танытсақ келешек ұрпақ үшін көп жұмыс атқарған болып саналамыз. Өйткені өз тілін, дінін, тарихын жақсы білмеген адам басқа тілдің қадірін білу мүмкін емес. Әркімнің өз тіліне деген құрметі өз анасына, өз ұлтына, өз Отанына деген құрмет деп білу керек.

Ана тілсіз тарихта жасалмайды,

Ана тілсіз іс өрге баса алмайды.

Желмаяның үстінде желіп жүріп,

Күңіренбеген тектен-тек Асан қайғы.

Қазақстанның мемлекеттік тілі қазақ тілі құрметіне арналған **«Ең үздік топ»**танымдық білім сайысын бастаймыз. Ортаға сайыскерлерімізді шақырмас бұрын әділ қазылармен таныс болайық. *(Әділқазылармен таныстыру).*

«**Алғырлар**» тобы, «**Тапқырлар**» тобы.

Сайысымыз **6** айналымнан тұрады.

І. Таныстыру

ІІ. «Аңдап айтып, анық сөйлеу»

ІІІ. «Салт-дәстүрді білеміз бе?

ІҮ.«Күлдіргі жұмбақтар»

Ү. «Кім тапқыр»

ҮІ. **.** Оқушылар «Қазақ тілі кеше, бүгін, ертең» тақырыбында сурет

ҮІІ.«Кім жылдам»

**1- айналым. Таныстыру***(Топтар өздерін таныстырып өтеді).*

**2-айналым. «Аңдап айтып, анық сөйлеу»  (Тұрақты сөз тіркесінің мағынасын түсіндіру**

**Алғырлар: Тапқырлар:**

\*жұлдызы жарасқан                                 \*аузына қақпақ болу

\*дүние есігін ашу                                        \* құрақ ұшу

\*күн құрғатпай                                           \*аты шулы

**3-айналым. «Салт-дәстүрді білеміз бе?»**

1. Бұл дәстүр бүкіл қазаққа ортақ салт. Жарыса көшкен ауылдардың бірі озып,бірі қалып отырады.Сонда бұрын қонып отырған ауыл соңынан көшіп келіп, маңына қонған ауыл адамдарын қонаққа шақырып, қонағасы береді. Бұл қандай дәстүр? /Ерулік/

2.Біреуді сөзбен жығып, ұтып, оны орнынан тұрмастай етіп өлең шығарғанда немесе өткір әзіл тастап ұялтқанда ұтылған адам бұл туралы басқа адамға таратып жібермеуі үшін бірдеңе береді. «Бірдеңені» алғанада мол сөзді ешкімге айтпауы керек. /ауызбастырық/

**4-айналым**: **«Күлдіргі жұмбақтар» деп аталады.**(барлық оқушыға бірдей қойылады да дұрыс жауап берген сайыскерге 5 ұпай беріледі)  
1. Кім барлық тілді сөйлейді? Жауабы: жаңғырық  
2. Тышқан аулағышты бес әріппен қалай жазуға болады? Жауабы: мысық  
3. Дүниедегі шапшаң нәрсе не? Жауабы: Ой - қиял  
4. Егер түнгі сағат 12 - де жаңбыр жауса, мұнан соң 72 сағаттан кейін күн ашылып, шуақ түсе ме? Жауабы: Жоқ – бұлт үн мезгілі.  
5. Қай кезде аспан жерден төмен тұрады?  
Жауабы: Аспан суреті суға көрінген кезде.  
6. Қандай бөшкеге су құюға болмайды? Жауабы: Іші толы бөшкеге.  
7. Үш түйе құс ұшып келе жатты. Аңшы олардың бірін атып алды. Олардың қаншасы қалды? Жауап: түйеқұстар ұшпайды.  
8. Қосарлап жегілген үш ат бір сағаттың ішінде 12км жол жүреді. Осы уақыттың ішінде бір ат қанша жол жүреді. Осы уақыттың ішінде 1,2,3 ат қанша жол жүреді? Жауап: 12 км жол жүреді.  
9. Не нәрсе сенің меншігің, бірақ оны сенің өзіңнен гөрі басқалар атайды? Жауабы: сенің есімің.  
10. Адамның қай мүшесі қорқақ, қай мүшесі батыр? (Көз - қорқақ, қол - батыр).

**5-айналым. «Кім тапқыр» деп аталады. Тақтада барлық әріптер шығып тұрады.** Сайыскерлер өздері әріптерді таңдайды.  
(Әріптер сөйлейді, 5 сұрақтан қойылады. Әр сұраққа 1 ұпай беріледі.)  
А - қазақтың ұлы ақыны.(А. Құнанбайұлы)  
Ә - алғашқы оқулық.(Әліппе)  
Б - қазақтың батыры. (Бөгенбай батыр)  
В - ежелгі мемлекеттердің бірі. (Вавилон)  
Г - әнұранның орысша атауы (Гимн)  
Ғ - Т. Әубәкіров кім? (Ғарышкер)  
Д - «Витамин»сөзінің аудармасы.(Дәрумен)  
Е - қызыл кітапқа тіркелген жануар?(Елік)  
Е - «Шырша» сөзінің аудармасы.(Елка)  
Ж - Бурабайдағы көлдің ортасындағы тас.(Жұмбақтас)  
З - үлкен, дәу сөздерінің синонимі.(Зор)  
И - тігінші құралы (Ине)  
Й - қоңыр түсті дәрі (Иод)  
К - қазақ халқының ұлттық ойындарының бірі.(Көкпар)  
Қ - атақты күйші(Құрманғазы)  
Л - ешкінің төлі.(Лақ)  
М - күнге ең жақын орналасқан планета? (Меркурий)  
Н - ас атасы -… (Нан)  
О – Батыс Қазақстандағы қала.(Орал)  
Ө – тілсіз жау -… (Өрт)  
П – Ірі жануар (піл )  
С – тілдің негізі не?(Сөз)  
Т – үш бидің бірі.(Төлеби)  
У – Жыланның тілінің ұшындағы не? (У)  
Ұ – Құстардың үйін не дейміз? (Ұя)  
Ү – кіші сөзінің антонимі (Үлкен)  
Ф - Әл – Фараби кім? (Философ)  
Ч - Крокодил Генаның досы. (Чебурашка)  
Ш - тудыңавторыныңесімі. (ШерниязНиязбеков)  
Ы - «посуда» сөзінің аудармасы. (Ыдыс)  
І - қарға « қарқ»дегенде аузынан не түсіп кетті? (Ірімшік)  
Ю - «Киіз үй» сөзінің аудармасы.

**6-айналым. Оқушылар «Қазақ тілі кеше, бүгін, ертең»** тақырыбында сурет салады және топ мүшесінен біреуі шығып суретті қорғайды

**7-айналым. «Кім жылдам»**  
(Сандар сөйлейді, сандардың орнына әріптерді қою арқылы білім туралы мақал - мәтел оқи аласыңдар) (дұрыс жауап берген сайыскерге 10 ұпай беріледі)  
Аа - 1 Әә - 2 Бб - 3 Вв - 4 Гг - 5 Ғғ - 6 Дд - 7 Ее - 8  
Ее - 9 Жж - 10 Зз - 11 Ии - 12 Йй - 13 Кк - 14 Ққ - 15  
Лл - 16 Мм - 17 Нн - 18 ң - 19 Оо - 20 Өө - 21  
Пп - 22 Рр - 23 Сс - 24 Тт - 25 Уу - 26 Ұұ - 27  
Үү - 28 Фф - 29 Хх - 30 һ - 31 Цц - 32 Чч - 33  
Шш - 34 Щщ - 35 ъ - 36 Ыы - 37 Іі - 38 ь - 39  
Ээ - 40 Юю - 41 Яя - 42  
  
1 15 37 16 — 25 20 11 3 1 13 25 37 18 25 20 18.  
3 38 16 38 17 – 25 1 26 24 37 16 17 1 13 25 37 18 14 8 18.  
( Жауабы: Ақыл – тозбайтын тон,  
Білім – таусылмайтын кен)

**«Өзге тілдің бәрін біл, өз тіліңді құрметте!»**  
Оқушылар бір-біріне деген ізгі-тілектерін үш тілде жеткізеді. (қазақ, орыс, ағылшын)

**«Жүзден жүйрік, мыңнан тұлпар шығады»** демекші бүгінгі сайысымызды таразылап, әділ бағасын береді деген оймен келесі сөзді әділқазылар алқасына береміз.  
Болмасын ешбір сын – өкпе,  
Әсері қалды жүректе.  
Қазылар берген бағалар,  
Ұштассын айтар тілекке!

Балалар, біз сайыс барысында білім-біліктерімізді, өнерімізді сарапқа салдық. Жеңіске жеткені бар, жеңілгені бар, қалай болғанда да, асыл сөздерімізді ұмытпағандарыммыз абзал. Тіл – әр ұлттың қайталанбас байлығы, қазынасы, ұлттық құндылықтарымызды әрқашан құрметтей білейік. Тілден артық қазына, тілден артық қасиет жоқ екеніне көз жеткіздік, сондықтан оны қадірлеп, бағалау керекпіз. Жүрегіміз әрқашан елім, жерім, тілім деп соғып тұруы тиіс.

Хош сау болыңыздар.